દેશમાં પેટ્રોલ-ડિઝલના ભાવ દરરોજ નવા રેકોર્ડ બનાવી રહી છે. લોકો ચિંતિત છે અને સરકાર પોતાને લાચાર ગણાવી રહી છે. તે ભાવો વધવા પાછળ તમામ આંતરરાષ્ટ્રીય કારણ ગણાવી રહી છે પરંતુ સામાન્ય લોકોને રાહત આપવા માટે એક્સાઈઝ ડ્યુટીમાં ઘટાડા પર રાજી દેખાતી નથી. ગયા ચાર વર્ષમાં સરકારે ઓછામાં ઓછુ એક ડઝન વાર તેલ પર એક્સાઈઝ ડ્યુટીમાં વધારો કર્યો છે. સરકારની એ વાત સાચી છે કે તેલના ભાવોમાં વધારા પાછળ ઘણા આંતરરાષ્ટ્રીય કારણ છે અને એવુ નથી કે તેલના ખેલે હાલમાં માત્ર ભારતને જ હેરાન કરી મૂક્યુ છે. પેટ્રોલ-ડિઝલના વધતા ભાવો આપણા પડોશી દેશોને પણ હેરાન કરી રહ્યા છે અને ત્યાં સુધી કે અમેરિકા અને બ્રિટન પણ આની હેરાનગતિ અનુભવી રહ્યા છે.